text: Malmø væntar at fáa nógv ferðafólk til býin, tá býurin verður vertsbýur fyri Eurovision-finaluni komandi ár
text: #000002
text: Komandi ár verður Malmø vertsbýur fyri Eurovision-finaluni, eftir at Loreen streyk til tops við sanginum “Tattoo”.
text: #000005
text: Kommunan hevur avgjørt at spýta 30 milliónir svenskar krónur – 19 milliónir krónur í okkara peningi – so býurin verður til reiðar til Eurovision Song Contest-finaluna komandi ár.
text: #000007
text: – Vit skipaðu fyri Eurovision fyri tíggju árum síðan, og útrokningar sum vórðu gjørdar tá vístu, at vit fingu umleið 185 milliónir krónur (umleið 115,40 milliónir krónur í okkara peningi, red.) í ferðafólkainntøkum, sigur býráðslimurin fyri Sosialdemokratarnar í býráðnum í Malmø, Katrin Stjernfeldt Jammeh, til Sveriges Radio.
text: #000008
text: Sambært tíðindastovuni TT, so spýtti býráðið í Malmø í 2013, tá Malmø eisini var vertsbýur, umleið 16 milliónir krónur í at skipa fyri Eurovision.
text: #000009
text: Til samanberingar brúkti Stokkhólm umleið 62 milliónir danskar krónur at skipa fyri Eurovision í 2016, men tá varð helvtin av hesum pengunum brúktir til at umvæla The Globe Arena, har finalan var hetta árið.
text: #000010